b'\n_START_ARTICLE_\nPretty Little Liars\n_START_SECTION_\nPretty Little Liars #1\n_START_PARAGRAPH_\nAlison DiLourentis je bila popularna najstnica, ki se je dru\xc5\xbeila le z redkimi izbrankami. Njeno skupino so sestavljale \xc5\xa1e Aria Montgomery, Hanna Marin, Spencer Hastings in Emily Fields. Alison je bila vodja skupine, hkrati pa tudi vezni \xc4\x8dlen med ostalimi \xc4\x8dlanicami. Aria, Hanna, Spencer in Emely so v njej videle dobro prijateljico, zato so ji zaupale \xc5\xa1tevilne skrivnosti. V \xc4\x8dasu poletnih po\xc4\x8ditnic so Aria, Hanna, Spencer in Emely pre\xc5\xbeivljale ve\xc4\x8dino \xc4\x8dasa v dru\xc5\xbebi Alison. Nekega ve\xc4\x8dera, ko so \xc5\xbee vse \xc4\x8dlanice skupine spale, pa Alison skrivnostno izgine. Nih\xc4\x8de ne ve, kaj se je zgodilo, celo policija ne uspe odkriti in pojasniti njenega skrivnostnega izginotja._NEWLINE_Po skrivnostnem izginotju dru\xc5\xbeina DiLaurentis zapusti Rosewood, skupina deklet razpade. Aria je zapustila Rosewood in je nekaj \xc4\x8dasa pre\xc5\xbeivela na Finskem, Hanna, Spencer in Emily pa so ostale v Rosewoodu, a se niso ve\xc4\x8d dru\xc5\xbeile. Hanna si je \xc4\x8das kraj\xc5\xa1ala s prijateljico Mono Vanderwaal, Emily je ve\xc4\x8dino \xc4\x8dasa namenila plavanju, Spencer pa je pridno \xc5\xa1tudirala in se trudila dose\xc4\x8di bolj\xc5\xa1e rezultate kot njena ve\xc4\x8dna tekmica, sestra Melissa._NEWLINE_Ko se Aria vrne iz Finske v Rosewood, nekega ve\xc4\x8dera v bli\xc5\xbenjem lokalu sre\xc4\x8da zapeljivega, a skrivnostnega \xc4\x8dloveka, Ezro Fitza. Zapleteta se v pogovor, njuni skupni interesi pa ju pripeljejo do strastnega poljuba. Nekaj dni kasneje se izka\xc5\xbee, da je mo\xc5\xa1ki iz lokala pravzaprav Ariin novi AP u\xc4\x8ditelj v srednji \xc5\xa1oli. Situacija je za oba precej nerodna, vendar jo na za\xc4\x8detku poizku\xc5\xa1ata re\xc5\xa1iti na profesionalen na\xc4\x8din._NEWLINE_Hanna se v tem \xc4\x8dasu spopada z odve\xc4\x8dnimi kilogrami. Da bi ponovno postala lepa in zapeljiva, se loti svoje\xc2\xa0\xc2\xbbdiete\xc2\xab. Po vsakem obroku gre na strani\xc5\xa1\xc4\x8de, kjer izbruha vso hrano. Verjame, da ima stvar pod nadzorom, verjame pa tudi, da je za lepoto vredno potrpeti. Ve\xc4\x8dino \xc4\x8dasa pre\xc5\xbeivi s prijateljico Mono, s katero na\xc4\x8drtujeta tudi \xc5\xa1tevilne podvige. Njun hobi so namre\xc4\x8d kraje dragega nakita, torbic, obla\xc4\x8dil, son\xc4\x8dnih o\xc4\x8dal, itd. v trgovinah. Vse pa se ustavi, ko Hanno ujamejo pri kraji. Problem re\xc5\xa1i njena mati, ki pa je za ceno slave dru\xc5\xbeine pripravljena spati s policajem._NEWLINE_Spencer se v tem \xc4\x8dasu zaplete v nekoliko nenavadno razmerje, in sicer zaplete se z Melissinim fantom Wrenom. Ko to odkrije Melissa, se razide Wrenom, sestri pa njeno po\xc4\x8detje zameri. Prav tako tudi star\xc5\xa1i ne odobravajo Spencerinega po\xc4\x8detja in jo celo po\xc5\xa1ljejo k terapevtu. Spencer se kljub temu \xc5\xa1e vedno skrivoma dobiva z Wrenom._NEWLINE_Emilyino \xc5\xbeivljenje pa se spremeni, ko se v hi\xc5\xa1o, kjer je neko\xc4\x8d \xc5\xbeivela dru\xc5\xbeina DiLourentis, preseli Maya St. Germain. Maya najprej postane Emilyina dobra prijateljica, a Emily kmalu ugotovi, da do Maye \xc4\x8duti mnogo ve\xc4\x8d. Ker so njuna \xc4\x8dustva obojestranska, se zapleteta v razmerje, ki pa ga skrbno skrivata pred javnostjo._NEWLINE_Dekleta ponovno zdru\xc5\xbei skrivnostna oseba A, ki po\xc5\xa1ilja SMS sporo\xc4\x8dila in e-po\xc5\xa1to, kjer razkriva najtemnej\xc5\xa1e skrivnosti deklet. Dekleta so sprva prepri\xc4\x8dana, da sporo\xc4\x8dila po\xc5\xa1ilja Alison, vendar pa kmalu odkrijejo, da temu ni tako. Rosewood namre\xc4\x8d pretrese odkritje trupla na DiLourentisovovem vrtu. Preiskava poka\xc5\xbee, da gre za truplo Alison DiLourentis._NEWLINE_Na pogrebu Aria, Spencer, Hanna in Emily ugotovijo, da sporo\xc4\x8dila osebe A prejemajo vse. Spra\xc5\xa1evati se za\xc4\x8dnejo, kdo bi lahko po\xc5\xa1iljal ta sporo\xc4\x8dila, saj razen Alison, njihovih skrivnosti ni vedel nih\xc4\x8de. Na pogrebu se njihove o\xc4\x8di zazrejo v Tobya in Jenno Cavanaugh. Cavanaughova vzbudita neprijeten spomin, saj so bile Alison, Aria, Spencer, Hanna in Emily soudele\xc5\xbeene v neljubem dogodku, ki pa je Jenno stal vida. Odgovornost za neljubi dogodek je sicer prevzel Toby, vendar pa dekleta \xc5\xa1e vedno pe\xc4\x8de vest, saj se zavedajo, da so pravzaprav one tiste, ki so povzro\xc4\x8dile nesre\xc4\x8do._NEWLINE_Prvi del se zaklju\xc4\x8di z novim sporo\xc4\x8dilom, v katerem A zapi\xc5\xa1e: "\xc5\xa0e vedno sem tukaj in vse vem." - A.\n_START_SECTION_\nFlawless #2 and Perfect #3\n_START_PARAGRAPH_\nV drugem in tretjem delu serije Pretty Little liars si Aria prizadeva odkriti dekle, s katerim se o\xc4\x8de skrivaj dobiva. Spozna Meredith in se odlo\xc4\x8di, da jo poni\xc5\xbea. Njen odnos z o\xc4\x8detom se pri\xc4\x8dne krhati, k slab\xc5\xa1anju odnosov pa prispeva tudi A, ki o aferah obvesti Ariino mater. Ko mati izve, da je Aria vedela za o\xc4\x8detove afere, vendar ji zanje ni povedala, Ario napade in ji svetuje, da se preseli k o\xc4\x8detu. Aria tako ostane brez doma. Preseli se k svojemu novemu fantu Seanu Ackardu. Kljub njunemu razmerju pa Aria \xc5\xa1e vedno hrepeni po Ezri, s katerim se ponovno pri\xc4\x8dneta skrivaj dobivati._NEWLINE_A razkrije Emilyino skrivnost o istospolnem razmerju z Mayo, pri tem pa z novico ne seznani le njenih star\xc5\xa1ev, temve\xc4\x8d celo \xc5\xa1olo. A namre\xc4\x8d po celi \xc5\xa1oli izobesi plakate, na katerih se Maya in Emily poljubljata. Fieldova dru\xc5\xbeina se po\xc4\x8duti poni\xc5\xbeane in osramo\xc4\x8dene, zato Emily postavijo pred dejstvo, da mora pustiti Mayo in se udele\xc5\xbeiti terapije, ki naj bi uspe\xc5\xa1no\xc2\xa0\xc2\xbbozdravila\xc2\xab\xc2\xa0njeno\xc2\xa0\xc2\xbbbolezen\xc2\xab. \xc4\x8ce se dogovora ne bo dr\xc5\xbeala, pa jo bodo star\xc5\xa1i poslali v Iowo k teti, ki \xc5\xbeivi po strogih kr\xc5\xa1\xc4\x8danskih na\xc4\x8delih. Emily se udele\xc5\xbei terapije, vendar kmalu ugotovi, da ta ne vodi k\xc2\xa0\xc2\xbbozdravitvi\xc2\xab. \xc5\xa0tevilna dekleta se namre\xc4\x8d izven terapije \xc5\xa1e vedno dru\xc5\xbeijo in u\xc5\xbeivajo istospolna razmerja. Emily prav tako ugotovi, da se ne more spremeniti, prav tako pa ne more ignorirati \xc4\x8dustev, ki jih goji do Maye. Maya in Emily se \xc5\xa1e naprej skrivaj dru\xc5\xbeita._NEWLINE_Spencer primanjkuje \xc4\x8dasa, da bi napisala kakovosten esej za ekonomijo, zato sprejme nasvet skrivnostnega A in prepi\xc5\xa1e sestrin esej. Esej pa je navdu\xc5\xa1il u\xc4\x8ditelja, zato ga predlaga za nagrado Golden Orchids Awards. Spencer pri\xc4\x8dne skrbeti, saj bi si zaradi plagiatorstva zaprla vse nadaljnje mo\xc5\xbenosti za \xc5\xa1tudij, dru\xc5\xbeina pa bi jo \xc5\xa1e bolj zasovra\xc5\xbeila._NEWLINE_Aria se skrivajo odpravi v stanovanje Ezre, kjer ju ponovno preplavi romantika. Aria pri Ezri celo prespi, vendar pa njun spanec prekine trkanje na vrata. Vstopi policija, ki aretira Ezro, Aria pa \xc5\xa1okirana ostane sama v stanovanju. Po neljubem dogodku se odpravi k Seanu, kjer je \xc5\xbeivela zadnjih nekaj dni, a presene\xc4\x8dena ugotovi, da je Sean no\xc4\x8de ve\xc4\x8d. Aria se z nahrbtnikom odpravi proti kavarni, kjer pre\xc5\xbeivi celo no\xc4\x8d. \xc4\x8cas si kraj\xc5\xa1a z gledanjem starih video posnekov, kjer njeno pozornost pritegne nenavadna energija med Ianom (Melissinim starim in novim fantom) in Alison._NEWLINE_Mona obto\xc5\xbei Hanno, da vse ve\xc4\x8d \xc4\x8dasa pre\xc5\xbeivlja z Ario, Spencer in Emily, medtem ko njo vse bolj odriva na stranski tir. Hanna to zanika, a Mona ji ne verjame. Od Hanne \xc5\xbeeli, da z dejanji poka\xc5\xbee, koliko ji pravzaprav pomeni njena dru\xc5\xbeba in njeno prijateljstvo. Hanna pa se zaplete tudi z Luyasom, fantom, ki je na \xc5\xa1oli pogosto tar\xc4\x8da \xc5\xa1tevilnih opazk in posmehovanja. Hanna se ob njem vseeno po\xc4\x8duti varno in spro\xc5\xa1\xc4\x8deno. Lucas jo celo re\xc5\xa1i pred poni\xc5\xbeanjem na rojstnodnevni zabavi Mone Vanderwaal, kjer se Hanna pojavi v premajhni obleki, ki se pred mno\xc5\xbeico razpara. Mona ji takrat obrne hrbet in se ji posmehuje. \xc4\x8cez nekaj \xc4\x8dasa Hanna prejme sporo\xc4\x8dilo od A. Tokrat \xc5\xa1tevilka ni bila skrita, zato Hanna prepozna osebo, ki je sporo\xc4\x8dilo poslala. Hitro pokli\xc4\x8de Ario, Emily in Spencer in jim naro\xc4\x8di, da se sre\xc4\x8dajo na bli\xc5\xbenjem parkiri\xc5\xa1\xc4\x8du. Med tem ko \xc4\x8daka na prijateljice, se pripelje temen avto in jo namenoma povozi. Hanna nezavestna oble\xc5\xbei na parkiri\xc5\xa1\xc4\x8du, Aria, Emily in Spencer pa dobijo novo sporo\xc4\x8dilo, v katerem A zapi\xc5\xa1e:\xc2\xa0\xc2\xbbVedela je preve\xc4\x8d\xc2\xab\xc2\xa0- A.\n_START_SECTION_\nUnbelievable #4\n_START_PARAGRAPH_\nHanna se zbudi v bolni\xc5\xa1nici. Hudo po\xc5\xa1kodovana okreva, spopada pa se tudi z izgubo spomina._NEWLINE_Star\xc5\xa1i ponovno ujamejo Emily in Mayo in tokrat brez pomisleka po\xc5\xa1ljejo Emily v Iowo. Emily spozna teto, ki svoje otroke vzgaja po strogih kr\xc5\xa1\xc4\x8danskih na\xc4\x8delih. Otroci pa kljub \xc5\xa1tevilnim prepovedim in omejitvam zv\xc4\x8der zapustijo hi\xc5\xa1o in se udele\xc5\xbeijo zabave. Emily na zabavi spozna Tristo, s katero se tudi poljubita. Naslednji dan teta ujame opite otroke in Emily, vendar pa krivda za nastalo situacijo v celoti pade na Emily. Emily obupana zbe\xc5\xbei od tete, pri tem pa nikomur ne sporo\xc4\x8di, kam je \xc5\xa1la. Star\xc5\xa1i jo zaskrbljeni i\xc5\xa1\xc4\x8dejo. Ko se Emily vrne domov, se jo neskon\xc4\x8dno razveselijo, \xc5\xa1e ve\xc4\x8d, pripravljeni so jo sprejeti tak\xc5\xa1no kot je. Emily se \xc5\xa1e naprej dru\xc5\xbei z Mayo, vendar pa se njuno razmerje kon\xc4\x8da, ko Emily na zabavi v Rosewoodu vidi, kako Maya poljublja Tristo._NEWLINE_Ario s ceste re\xc5\xa1i njen o\xc4\x8de. Preseli se v stanovanje, kjer \xc5\xbeivi o\xc4\x8de skupaj s svojo nekdanjo \xc5\xa1tudentko Meredith. Aria se z njo ne razume najbolje, vendar si vseeno uredi koti\xc4\x8dek v njunem stanovanju. Dodaten \xc5\xa1ok pa Aria do\xc5\xbeivi, ko izve, da njen o\xc4\x8de Byron in Meredith pri\xc4\x8dakujeta otroka._NEWLINE_Zgodba se nadaljuje, ko se Aria odpravi v \xc5\xa1olo iskat potreb\xc5\xa1\xc4\x8dine, ki jih je pozabila pri uri slikanja. Med tem, ko i\xc5\xa1\xc4\x8de stvari, se na vratih poka\xc5\xbee neznanec. Aria se tako mo\xc4\x8dno prestra\xc5\xa1i, da omedli. Ko ponovno pride k zavesti ugotovi, da je bila neznanka Jenna. Jenna in Aria se zapleteta v pogovor, v katerem Jenna Arii zaupa, da niso dekleta tista, ki so kriva za njeno oslepitev, temve\xc4\x8d je nesre\xc4\x8da rezultat spletkarjenja med Alison in Jenno samo, njun cilj pa je bil znebiti se Tobya, Jenninega polbrata._NEWLINE_Spencer se na tekmovanju za Golden Orchid uvrsti med finaliste. Med \xc5\xa1tudijem literature, ki jo je njena sestra uporabila v eseju, star\xc5\xa1i in Melissa spoznajo, da je esej prepisan. Po za\xc4\x8detnem \xc5\xa1oku, jo doma\xc4\x8di le podprejo in ji za\xc5\xbeelijo sre\xc4\x8do na tekmovanju. Celo Melissa ji oprosti prepisan esej, prav tako pa ji oprosti tudi razmerje z Wrenom, saj pravi, da je sedaj sre\xc4\x8dna z Ianom._NEWLINE_Mona organizira zabavo ob Hannini vrnitvi iz bolni\xc5\xa1nice. Ugotovi, da se Hanna ne spominja dogodkov, ki so se zgodili nekaj dni pred nesre\xc4\x8do. To s pridom izkori\xc5\xa1\xc4\x8da in se Hanni predstavlja kot dobra prijateljica. \xc4\x8ceprav Luckas opozarja Hanno na Monino dvoli\xc4\x8dnost, mu ta ne verjame._NEWLINE_Na zabavi Spencer v torbici najde sliko Alison, ki je popisana z Melissino pisavo. Takoj posumi, da je Alison ubila njena sestra Melissa, domnevo podpre celo z motivom (Alison se je zapletla z Ianom, Melissinm takratnim in zdaj\xc5\xa1nim fantom). Mona se takoj ponudi, da odpelje Spencer na policijo, da bi prijavila umor. Spencer pristane._NEWLINE_Mona in Spencer oddideta, medtem pa se Hanni povrne spomin. Ponovno se spomni dogodkov z zabave, strgane obleke, Moninega posmehovanja, spodo\xc4\x8dila, ki ga je posla A in nesre\xc4\x8de. V trenutku ji postane jasno, da je A pravzaprav njena dobra prijateljica Mona. Prijateljice za\xc4\x8dne skrbeti za Spencer, zato Aria po\xc5\xa1lje SMS spor\xc4\x8dilo in jo opozori na nevarnost. Ko Spencer na kri\xc5\xbei\xc5\xa1\xc4\x8du \xc5\xbeeli zapustiti avto, jo Mona ustavi. Odpelje jo nezano kam._NEWLINE_Aria, Hanna in Emily pohitijo na policijo in povejo, kaj se dogaja. Policija poizku\xc5\xa1a izslediti Monin avto, vendar so pri tem dokaj neuspe\xc5\xa1ni._NEWLINE_Med tem se Spencer in Mona stepeta na bli\xc5\xbenjem travniku. Mona namre\xc4\x8d Spencer ponudi, da se skupaj pretvarjata in nadlegujeta ostale. Spencer to zavrne, zato jo Mona \xc5\xbeeli zadaviti. Spencer se brani na vse mo\xc4\x8di. Nenadoma Mona umahne v prepad._NEWLINE_Ko na kraj nesre\xc4\x8de prihiti policija, je za Mono \xc5\xbee prepozno. Padec \xc4\x8dez pe\xc4\x8dine je bil zanjo usoden. Policija aretira tudi Iana, ki naj bi bil domnevni morilec Alison. Dekleta si oddahnejo, saj se zavejo, da je kon\xc4\x8dno konec A-jevega spletkarjenja. Le Emily je nekoliko razo\xc4\x8darana, saj je v njej ves \xc4\x8das tlelo upanje, da se bo Alison neko\xc4\x8d vrnila.'